पाएं अपने शहर की ताज़ा ख़बरें और फ्री ई-पेपरडाउनलोड करें
मजबूरी इंसान से जो न कराए वो कम, क्योंकि जब जिंदगी बोझ लगने लगती है तो जीना क्या सांस लेना भी मुश्किल हो जाता है। ऐसा ही कुछ हुआ लुधियाना निवासी इस शख्स के साथ, जिसके उसकी पत्नी छोड़कर चली गई और बेटी को भी साथ ले गई। इससे परेशान होकर शख्स ने खुदकुशी कर ली।
परिजन ने बताया कि उनका बेटा अपनी बेटी से मिलने के लिए तड़प रहा था, लेकिन पत्नी उसे मिलने नहीं देती थी। मृतक की पहचान भूषण कुमार (26) के रूप में हुई है। उसका विवाह वर्ष 2017 में मोनिका नामक लड़की के साथ हुआ था और उनकी एक मासूम बेटी भी है।
घरेलू झगड़े के कारण मोनिका कुछ महीने पहले अपनी बेटी को लेकर मायके चली गई थी। क्योंकि, मोनिका की अपने ससुराल परिवार के साथ नहीं बनती थी, जिस कारण वह भूषण को छोड़ कर चली गई। वह अपने पति से तलाक चाहती थी, लेकिन बेटी देने से उसने इंकार कर दिया था।
जबकि भूषण चाहता था कि उसकी बेटी उसके पास वापस आ जाए। लेकिन, पत्नी नहीं मानी और इससे परेशान होकर ही भूषण ने घर की तीसरी मंजिल पर जाकर फंदा लगा लिया। वहीं, पुलिस का कहना है कि परिजन की शिकायत पर केस दर्ज कर लिया गया है। मामले की जांच जारी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn